Amsisger n tvidiyut « Disco Maghreb », i d-yeglan s wugar n simraw n yimelyunen n tmuɣliwin deg umaḍal, yettwali dakken asuddes n Turarin Tigrakalanin d « asurfan », yezzireg-d dakken Zzayer « tefka-d ttbut dakken tezmer s tidet, tesɛa tissugra akken ad tessewhem akk amaḍal ».
« Ayen i aɣ-d-ssawḍen d asurfan ama deg wayen yerzan asuddes neɣ ayen icudden ɣer yiseḍra, yiwet n tfugla n ulday tameqqrant i yeswehmen akk amaḍal rnu-d i waya, tewwi amḍiq wis kuẓ deg tfelwit n tzalɣiwin.
D tidet, d ayen yellan d asurfan », i d-yezzireg unaẓur, deg yiwen n usarag n tɣamsa, i iga s tihawt n umasay n Turarin Tigrakalanin n Wehran 2022, Mohamed Aziz Derrouaz, ass n tfugla n teggara n turarin ideg yella netta d inebgi n userhu.
kab_Latn kab_Latn kab_Latn